Դեր Զորի եկեղեցու Նահատակաց սրահում է տեղադրված մեր հարթաքանդակը։ Գործը ստեղծվել է Շիրազի բանաստեղծության հիման վրա եւ պատկերում է 1915-ին անապատ քշված հայ մանկանն ու մորը, որն անգամ այդ դժնի օրերին հայոց այբուբենն է սովորեցնում իր երեխային։ Արաբ քրիստոնյաների եկեղեցում էլ կան մեր գործերից։ Հալեպի գլխավոր հրապարակներից մեկում է տեղադրված Սիրիայի նախագահի բրոնզաձույլ արձանը, որն իրականացրել ենք տեղի կազմակերպություններից մեկի պատվերով։